[bookmark: _GoBack]
[image: ][image: Lion_middle]
[image: ]РЕПУБЛИКА БЪЛГАРИЯ	
Държавна агенция за бежанците                                                      
при Министерския съвет

	
ПРОЕКТ!
ДО 
Г-Н АТАНАС ЗАФИРОВ
ЗАМЕСТНИК МИНИСТЪР - ПРЕДСЕДАТЕЛ 
НА РЕПУБЛИКА БЪЛГАРИЯ	

      Д О К Л А Д 
от Иван Иванов
Председател на Държавната агенция за бежанците при Министерския съвет

Относно: Проект на Решение на Министерския съвет за изменение на Решение № 144 на Министерския съвет от 10 март 2022 г. за предоставяне на временна закрила на разселени лица от Украйна, изменено с Решения № 180 и 240 на Министерския съвет от 2022 г., с Решение № 95 на Министерския съвет от 2023 г., Решение № 54 на Министерския съвет от 2024 г. и Решение № 79 на Министерския съвет от 2025 г.

УВАЖАЕМИ ГОСПОДИН ЗАМЕСТНИК МИНИСТЪР-ПРЕДСЕДАТЕЛ,
На основание чл. 31, ал. 3 от Устройствения правилник на Министерския съвет и на неговата администрация, представям на Вашето внимание комплект документи относно  проект на Решение на Министерския съвет за изменение на Решение № 144 на Министерския съвет от 10 март 2022 г. за предоставяне на временна закрила на разселени лица от Украйна, изменено с Решения № 180 и 240 на Министерския съвет от 2022 г., Решение № 95 на Министерския съвет от 2023 г., Решение № 54 на Министерския съвет от 2024 г. и Решение № 79 на Министерския съвет от 2025 г.
Временна закрила на територията на Европейския съюз е въведена с Решение за изпълнение (ЕС) 2022/382 на Съвета от 4 март 2022 година за установяване на съществуването на масово навлизане на разселени лица от Украйна по смисъла на член  5 от Директива 2001/55/ЕО и за въвеждане на временна закрила. Въз основа на посоченото решение и в съответствие с чл. 2, ал. 3 от Закона за убежището и бежанците (ЗУБ), с Решение № 144 от 10 март 2022 г. на Министерския съвет, временна закрила в Република България се предоставя на разселените лица от Украйна за срок от една година, считано от 24.02.2022 г. 
Вследствие на взетото на 14 октомври 2022 г. решение на Европейската комисия (ЕК) да удължи действието на Директивата за временна закрила с два пъти по шест месеца, считано от март 2023 г., срокът на действие на временната закрила в Република България беше удължен до 04.03.2024 г. с Решение № 95 от 1 февруари 2023 г. на Министерския съвет.
С Решение за изпълнение (ЕС) 2023/2409 на Съвета от 19 октомври 2023 година за удължаване на срока на временната закрила, въведена с Решение за изпълнение (ЕС) 2022/382, срокът на действие на временната закрила се удължи до 04.03.2025 г. В тази връзка, срокът на действие на временната закрила в Република България беше удължен до 04.03.2025 г. с Решение № 54 от 25 януари 2024 г. на Министерския съвет.
С Решение за изпълнение (ЕС) 2024/1836 на Съвета от 25 юни 2024 година за удължаване на срока на временната закрила, въведена с Решение за изпълнение (ЕС) 2022/382, срокът на действие на временната закрила се удължава до 04.03.2026 г. В тази връзка, срокът на действие на временната закрила в Република България беше удължен до 04.03.2026 г. с Решение № 79 на Министерския съвет от 20 февруари 2025 г.
С Решение за изпълнение (ЕС) 2025/1460 на Съвета от 15 юли 2025 година за удължаване на срока на временната закрила, въведена с Решение за изпълнение (ЕС) 2022/382, срокът на действие на временната закрила се удължи до 04.03.2027 г. Решението е в сила от 13.08.2025 г.
С оглед на обстоятелството, че в РМС № 79 от 20 февруари 2025 г. е посочено, че срокът на действие на временна закрила е до 04.03.2026 г., а в националното законодателство не е предвидена възможност този срок да бъде автоматично удължен, е необходимо да бъде издадено ново решение, в което да се посочи, че в резултат на взетото решение от ЕК, действието на временната закрила на територията на Република България следва да бъде удължено с една година, считано от 04.03.2026 г.
Предложеният проект на Решение на Министерския съвет няма да доведе до въздействие върху държавния бюджет, поради което е приложена, одобрена от министъра на финансите, финансова обосновка по Приложение № 2.2 към чл. 35, ал. 1, т. 4, б. „б“ от Устройствения правилник на Министерския съвет и на неговата администрация.
На основание чл. 31, ал. 3 от Устройствения правилник на Министерския съвет и неговата администрация, предлагаме на Вашето внимание проект на Решение на Министерския съвет за изменение на Решение на Министерския съвет за изменение на Решение № 144 на Министерския съвет от 10 март 2022 г. за предоставяне на временна закрила на разселени лица от Украйна, изменено с Решения № 180 и 240 на Министерския съвет от 2022 г., Решение № 95 на Министерския съвет от 2023 г., Решение № 54 на Министерския съвет от 2024 г. и Решение № 79 на Министерския съвет от 2025 г.

Приложение:    
1. Проект на Доклад до Министерския съвет;
2. Проект на РМС;
3. Финансова обосновка – 3 екз. само за министъра на финансите;
4. Проект на Съобщение за средствата за масово осведомяване.

С уважение,

ИВАН ИВАНОВ
Председател на
Държавната агенция за бежанците
при Министерския съвет 


1233 София, бул. „Княгиня Мария Луиза“ №114Б
тел: 02/42 15 205, тел: 02/ 42 15 206 
e-mail: sar@saref.government.bg

